《许下书情寄张韩二舍人》
唐代·耿湋

谪宦军城老更悲，近来频夜梦丹墀。银杯乍灭心中火，

金镊唯多鬓上丝。绕院绿苔闻雁处，满庭黄叶闭门时。

故人高步云衢上，肯念前程杳未期。

作者简介：耿湋 [唐] （约公元七六三年前后在世），字洪源，河东（今属山西）人，唐代诗人。生卒年及生平均不详，约公元七六三年前后在世，大历十才子之一。登宝应元年进士第，官右拾遗。工诗，与钱起、卢纶、司空曙诸人齐名。湋诗不深琢削，而风格自胜。集三卷，今编诗二卷。